نجف اشرف میں زائرین کا ہوٹل آگ کی زد میں

اسلامی جمہوریہ ایران کے زائرین کے امور کے دفتر کے نمائندے نے کہا ہے کہ نجف اشرف کے پرانے شہر میں واقع زائرین کے ہوٹل ناصر میں آگ لگنے سے دو ایرانی خاتون زائر اپنے خالق حقیقی سے جا ملیں۔

خبر کا کوڈ: ۴۳۴۹۱۴

تاریخ: ۰۵ ارديبهشت ۲۰۱۸ - ۱۵:۳۸

رسا نیوز ایجنسی کی رپورٹ کے مطابق، اسلامی جمہوریہ ایران کے زائرین کے امور کے دفتر کے نمائندے مرتضی آقایی کا کہنا تھا کہ ہوٹل کے کمرے میں آگ لگنے اور دھویں کی وجہ سے دم گھٹنے سے دو ایرانی خاتون زائر اپنے خالق حقیقی سے جا ملیں اور ایک خاتون کو ہسپتال میں داخل کرایا گیا۔

مرتضی آقایی کا کہنا تھا کہ اس ہوٹل میں 170 ایرانی زائرین موجود تھے۔

اس سے پہلے عراقی ذرائع نے کہا تھا کہ اس ہوٹل میں 130 ایرانی زائرین تھے جن میں سے متعدد زخمی ہو گئے۔ /۹۸۸/ ن۹۴۰